Hiroszima
Wspůłrzyndne: 34°23' N 132°27' E
Hirošima (jap. 広島市 – Hepburn: Hiroshima-shi, Kunrei: Hirosima-si) – mjasto we Japůńije, na wyspje Honsju nade zatokům Hirošima, stolica prefektury Hirošima. 6 śyrpńo 1945 štartujůnco s wyspy Tinjan superforteca B-29 śćepaua sam štyrotůnowo bůmba atůmowo. Mjyškouo sam wůunčas 275 tyś. ludźi a stacjonowou 40-tyś. garńizůn. Bůmba wybuchnyua uo 8:16:02 a zabiua na mjyjscu 78 100 ludźi, 13983 nastympnych uznano za zagińůnych. Bůuo to pjyrše we gyšychće užyće brůńi atůmowyj we wojńy. Druge bůuo tři dńi ńyskoři we Nagasaki. Hirošima uodbudowano we stylu zachodńim a s ińicjotywy jeij burmistřa uoguošůno Mjastym Pokoju.
vie_Latn fon_Latn szl_Latn